**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2017 M. SAUSIO 26 D. SPRENDIMO NR. T1-14 „DĖL PRITARIMO PROJEKTUI „MYKOLO OGINSKIO RŪMŲ REKONSTRAVIMO IR PRITAIKYMO ŽEMAIČIŲ DAILĖS MUZIEJUI BAIGIAMIEJI DARBAI“ IR LĖŠŲ SKYRIMO“ PAKEITIMO**

2018 m. gegužės 24 d. Nr. T1-109

Plungė

Vadovaudamasi 2014–2020 metų Europos Sąjungos fondų Investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ Nr. 05.4.1-CPVA-K-303 priemonės „Aktualizuoti viešąjį ir privatų kultūros paveldą“ projektų finansavimo sąlygų aprašo Nr. 1, patvirtinto Lietuvos Respublikos kultūros ministro 2016 m. gruodžio 6 d. įsakymu Nr. ĮV-943 „Dėl 2014–2020 metų Europos Sąjungos fondų Investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ Nr. 05.4.1-CPVA-K-303 priemonės „Aktualizuoti viešąjį ir privatų kultūros paveldą“ projektų finansavimo sąlygų aprašo Nr. 1 patvirtinimo”, nuostatomis bei jų pakeitimais, Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2017 m. sausio 26 d. sprendimo Nr. T1-14 „Dėl pritarimo projektui „Mykolo Oginskio rūmų rekonstravimo ir pritaikymo Žemaičių dailės muziejui baigiamieji darbai“ ir lėšų skyrimo“ 3 punktą ir išdėstyti jį taip:

„3. Lietuvos Respublikos kultūros ministerijai priėmus sprendimą finansuoti Projektą, prisidėti prie Projekto įgyvendinimo ne mažiau kaip 31 procentu visų tinkamų finansuoti Projekto išlaidų Savivaldybės lėšomis bei padengti tinkamas ir netinkamas finansuoti, tačiau Projektui įgyvendinti būtinas, išlaidas ir tinkamas finansuoti išlaidas, kurių nepadengia Projekto finansavimas.“

Savivaldybės meras Audrius Klišonis